थाना क्षेत्र के सरयां गांव निवासी रियाजुद्दीन 35 पुत्र मुहम्मद यासीन परिवार के साथ गांव के चौराहे पर मकान बनाकर रहता था। वह गाड़ी चलाकर जीवनयापन करता था। एक दिन पूर्व मंगलवार को वह अपने एक रिश्तेदार के साथ कहीं गया था, लेकिन घर नहीं आया तो परिवार के लोग परेशान हो गए और उसकी तलाश में जुट गए। सुबह ग्रामीणों ने उसका शव सड़क के किनारे देखा तो वह परेशान हो गए। रियाजुद्दीन के सिर पर चोट का निशान था और नाजुक अंग से रक्तस्त्राव हो रहा था। इसके बाद लोगों ने परिजनों के साथ ही पुलिस को सूचना दी। सूचना पर पुलिस पहुंची और शव को कब्जे में ले ली। मां नूरजहां, पत्नी मैरूननिशा, पिता यासीन तथा दो बेटे रमजान व अहमद अली और भाई गयासुद्दीन व सिराजुद्दीन का रोते-रोते बुरा हाल था। मृतक तीन भाइयों में सबसे बड़ा था। थानाध्यक्ष भूपेंद्र कुमार ¨सह ने कहा कि मामला संदिग्ध है।